**210324**

**Қиын сынақтар кезде Құдай қайда?**

***«Мен үшін аса қымбат, қадірлісің, сені сондай қатты сүйемін! Сенің орныңа көп адамды қиып, өмірің үшін халықтарды төлем етемін. Қорықпа, Мен саған жар боламын, ұрпақтарыңды шығыстан алып келемін, батыс елдерінен де сені жинаймын.»***

***(Ишая 43:4-5)***

40 жылдан астам уақыт бойы дос болған бір досым пневмонияның ауыр түрімен ауырып, денсаулығын қалпына келтіруге тырысқан кезде, оның бағушысы оған қоңырау шалып, оған оның өмірінде бір күнә бар екенін және егер ол өзінің күнәсін мойындаса, Құдай оны сауықтырар еді деп айтты. Бұл Әйүптің достарынан алған кейбір кеңестеріне ұқсайды. Бірақ, кейбір адамдар айтпақшы, бұндай достармен, жаулар да керек емес.

Бірақ, шындығына келсек, біз кемшілікке толы әлемде өмір сүріп жатырмыз, мұнда жақсы адамдар үнемі азап шегіп, ал кейде жаман адамдар күшті өмір сүріп жатқандай болып көрінеді. Бірақ кішкене шыдап, күту керек, өйткені, өмірде теңестіру әдісі бар. Ишая, Құдайдың мына сөздердін жазды: «Қорықпа, Мен сені құныңды төлеп құтқарып алдым. Судан өткен кезіңде саған жар боламын, өзендерден өткенде батып кетпейсің. Отты жарып өтсең, күйіп қалмайсың, тіпті жалыны да шарпымайды. Себебі Мен сенің Құдайың Жаратқан Иемін, Мен, Исраил сиынған Киелі Құдай, Құтқарушыңмын! Сенің құның үшін Мысырды беріп, Құш пен Себаны да төлемің еттім.» (Ишая 43:1-3). Ишаяның әр сөйлемінде «егер» емес, «кезінде» деп жазғанына назар аударыңызшы. Бұл жерде, «кезінде» деген сөз ақыр соңында бұл шыныменде солай болады деген мағына береді.

Біріншіден, Ишая сіздің сынағыңыздың тереңдігі туралы жазады – «судан өткен кезіңде». Егер сіз, ағып жатқан өзеннің бір жағынан екінші жағына, кішкене бір таяқшамен, тайғақ тастардың үстімен өтіп көрген болсаңыз, бұның өте қауіпті екенін білесіз. Өйткені судың қаншалықты терең екенін көру мүмкін емес. Қандай да бір қаржылық қиыншылықтан, аурудан немесе қиын қарым-қатынастан кейін қалпыға келу – дәл осылай болу мүмкін.

Содан соң, Ишая сіздің сынағыңыздың турбуленттілігі туралы айтты. «Өзендерден өткенде батып кетпейсің». Бұл жерде «өзендер» сөзі көпше түрде айтылған. Бұл дегеніміз, сіз аспанның есігін қаққанға дейін, өміріңізде бірнеше қиындықтар болады; бірақ оның айтқанын басқаша сөздермен: «Ақыр соңында, сен ол жаққа жетесін» деп айтуға болады.

Ақырында, ол сіздің сынақтарыңыздың қарқындылығы туралы айтады – «Отты жарып өтсең, күйіп қалмайсың». Бұл өте жақсы жаңалық! Неліктен? Өтйкені Құдай осылай уәде етті.